Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 648/12/7701	Bardejov, 11.3.2014
EEČ : 2-54-40-2014

U Z N E S E N I E

Trestná vec:	obvinený XXXXX  
Prečin:	Útok na verejného činiteľa podľa § 323 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bardejov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 16.1.2013, spisová značka Pv 648/12/7701, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 16.1.2013, spisová značka Pv 648/12/7701, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX zo dňa 16.01.2013 sp. zn. Pv 648/12/7701 ktoré nadobudlo právoplatnosť dňa 12.02.2013, bolo podľa § 216 ods. 1 Trestného poriadku podmienečne zastavené  trestné  stíhanie proti XXXXX stíhanému pre prečin útoku na verejného činiteľa podľa § 323 ods. 1 písm. a/ Trestného zákona pre skutok, že dňa 25. 08. 2012 v čase okolo 01.05 hod. na ul. Kellerovej v Bardejove, na chodníku pred rodinným domom č. I/892-3 počas vykonávania služobného zákroku voči jeho osobe hliadkou OCDŠK KDI XXXXX, pri uplatňovaní oprávnenia podľa § 18 Zákona NR SR č. 171/1993 Z. z. o PZ v znení neskorších predpisov s cieľom zistiť jeho totožnosť a vykonať jeho predvedenie na OO PZ XXXXX, použil násilie v úmysle pôsobiť na výkon právomoci verejného činiteľa a to tým spôsobom, že pri použití donucovacieho prostriedku a to chmatu podľa § 51 ods. 1 písm. c/ cit. zákona, ktorý použil policajt služobne zaradený ako referent oddelenia cestného dozoru a špeciálnych kontrol Krajského dopravného inšpektorátu v Prešove práporčík XXXXX, nar. XXXXX v Košiciach, trvale bytom XXXXX, ul. XXXXX tak, že ho pravou rukou chytil za jeho ľavú ruku, obv. XXXXX reagoval tak, že svojou pravou rukou chytil XXXXX za služobnú reflexné bundu a košeľu, na hrudníku pod krkom a strhol ho k zemi následkom čoho obaja spadli, kde za pomoci XXXXX, nar. XXXXX, trvale bytom Bardejov, ul. XXXXX boli obvinenému nasadené na ruky putá, pričom pri zákroku bolo XXXXX spôsobené zranenie a to škrabanec a zhmoždenie v oblasti ľavej očnice, kde zranenie si vyžiadalo jednorazové ošetrenie bez ďalšieho liečenia, ako aj poškodenie služobnej rovnošaty a pretrhnutie retiazky z bieleho kovu, čím mu spôsobil škodu vo výške 29, 95,- € a XXXXX bola spôsobená škoda na pretrhnutej retiazke zo žltého kovu v sume 46,- €,  

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Po uplynutí skúšobnej doby bolo vykonané šetrenie ohľadne správania sa XXXXX počas skúšobnej doby. Z vyžiadaných správ z  Obvodného oddelenia PZ v Bardejove,  z odpisu registra trestov a z výpisu z evidencie priestupkov príslušného obvodného úradu, prokurátor okresnej prokuratúry zistil, že obvinený XXXXX viedol počas skúšobnej doby riadny život a preto splnil zákonné podmienky pre postup podľa § 217 ods. 1 Trestného poriadku.

Z uvedených dôvodov bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor